Universis presentes litteras inspecturis, nos Clarambaudus decanus et terrarius Eduensis notum facimus quod in nostra presentia propter hoc specialiter constituti Ysabella dicta la Bouchare et dominus Henricus, presbiter, ejus filius, non coacti, etc., vendunt, tradunt, concedunt et quitant in perpetuum domino Guillemo, curato ecclesie beate Marie Eduensis, et suis causamque habituris ab eo, quamdam domum sitam in claustro Eduensi, inter domum domini Girardi dicti de Thoiseio, curati de Lucenaio, et domum que vocatur domus sancti Michaelis, cum omnibus appendiciis et pertinenciis dicte domus, prout se importat a dicta domo vendita usque ad viam publicam que tendit de Fraxino versus fontem Chaufaudi, ab ipso Guillemo et suis causamque habituris ab eo in perpetuum tenendam, habendam et pacifice possidendam, pro viginti sex libris Vien. dictis venditoribus, ut asserit, jam solutis ab eodem Guillemo in pecunia legitime numerata: de quibus premissis dicti venditores se devestiunt, etc. Datum anno Domini Mº CCº octogesimo tertio, mense Octobri.